Държавен вестник, бр. 19, 2022 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  19
3. преместването на несамоходните колички 
или платформи трябва да става по безопасен 
начин с помощта на самоходно оборудване, 
снабдено със съответните приспособления;
4. устройството и състоянието на релсовия 
път не трябва да позволява свободно инерци­
онно движение на количката и/или товара;
5. по време на осъществяване на маневри 
не се допуска пребиваването на хора между 
релсовите колички/платформи, качването на 
хора, използването на стоманени въжета и други 
приспособления за дърпане на количките или 
платформите от самоходно оборудване, освен 
ако приспособленията не са предвидени за това.
Чл. 241. При складиране и временно съх­
ранение на изделия и заготовки:
1. всички дейности се изпълняват съгласно 
нормативните изисквания за осигуряване на 
здравословни и безопасни условия на труд при 
извършване на товарно-разтоварни дейности;
2. складирането или временното съхра­
нение на изделия или заготовки на фигури 
се осъществява по вътрешни правила и/или 
схеми, утвърдени от работодателя, при отчи­
тане на специфичните условия на мястото на 
съхранение и характеристиките на съответното 
изделие или заготовка;
3. не се допуска складирането или вре­
менното съхранение на единични изделия 
или заготовки на пътищата за движение на 
средства за вътрешнозаводски транспорт, на 
зоните за движение на хора, определени с 
хоризонтална маркировка, вкл. пътищата за 
евакуация на хора, на пътищата и зоните на 
движение на специализирани автомобили и 
други самоходни средства за действия при 
възникване на производствени аварии, пожари 
и стихийни природни бедствия и др.
Чл. 242. За осигуряване на безопасна 
работа на оборудването в технологичните 
линии за пресуване и изтегляне на изделия 
от алуминиеви сплави:
1. работното оборудване, което се използва 
за пресуване и изтегляне на изделия и заго­
товки от алуминиеви сплави трябва да отговаря 
на минималните изисквания за осигуряване на 
здравословни и безопасни условия на труд и 
на съществените изисквания към продуктите 
или групите продукти, за които са определени 
съществени изисквания;
2. машините за рязане и машините за 
друго студено механично обработване, които 
са част от линиите за пресуване и изтегляне 
на профили от алуминиеви сплави, трябва да 
отговарят и на изискванията, определени с 
Наредба № 3 за осигуряване на здравословни 
и безопасни условия на труд при механично 
(студено) обработване на метали (ДВ, бр. 31 
от 2004 г.);
3. зареждането на пресите за пресуване и 
изтегляне на алуминиеви профили се извършва 
механизирано;
4. когато се използват повдигателни съо­
ръжения и товарозахващащи приспособле­
ния, се спазват изискванията на Наредбата 
за безопасната експлоатация и техническия 
надзор на повдигателни съоръжения (ДВ, 
бр. 73 от 2010 г.);
5. пултовете за управление на съоръженията 
за пресуване и за изтегляне:
а) се разполагат на безопасно отстояние от 
опасните зони към машините и агрегатите, в 
които има опасност от механични наранява­
ния от движещи се възли, агрегати и части;
б) се снабдяват с пуск/стоп устройства, 
които позволяват правилното включване и 
изключване на отделните системи; бутоните 
за включване и изключване, както и при­
лежащите индикатори трябва да са с ясна 
идентификация; за незабавно изключване на 
захранването към машините, на пултовете за 
управление, както и в отдалечени от пулта мес­
та се монтират аварийни стопове тип „гъба“, 
които да осигуряват незабавно изключване на 
захранването в цялото съоръжение;
в) трябва да са защитени с екрани или да 
са монтирани в защитни кабини срещу евен­
туално факелно запалване на хидравлична 
течност, когато съществува опасност от теч 
на хидравлична течност и попадането є върху 
нагрети повърхности;
6. местата за движение на хора в близост 
до работното оборудване за термично об­
работване на изделия, заготовки и инстру­
менти (матрици), където е възможен допир 
до нагрети повърхности с температура над 
55 °С, се обезопасяват от възможни термични 
изгаряния при допир, а при невъзможност се 
обозначават по подходящ начин;
7. нагревателните пещи (рекуперативни) 
към пресите и пещите за нагряване на матрици 
се термоизолират; когато това е невъзможно, 
достъпът до опасните зони с нагрети повърх­
ности с температура над 55 °С се ограничава с 
помощта на защитни ограждения или се мар­
кира със сигнална хоризонтална маркировка 
и се въвежда специален режим на достъп в 
маркираната зона; работниците, които влизат 
в опасната зона, трябва да са инструктирани 
и да ползват лични предпазни средства и/или 
специално работно облекло;
8. опасните зони на достъпни движещи се 
части и агрегати се изолират с помощта на за­
щитни ограждения и/или защитни устройства 
за прекъсване на захранването на движещите 
се части (светлинни завеси, блокировки и др.), 
като при необходимост от влизане на хора се 
прилага специален режим на работа; 
9. работните маси за изтегляне на профили 
от алуминиеви сплави се обезопасяват със 
здрави защитни ограждения, които да огра­
ничават достъпа на хора и да предпазват от 
удар съоръжението от преминаващо средство 
за вътрешнозаводски транспорт;